  Майя Бывальцева «Единая Россия» партилэсь «Детские сады — детям» улосвыл ӵектоссэ быдэсъян улсын таяз арын Удмуртиысь нылпи садъёсын ватсаса 546 инты кылдытыны чакламын. Со пӧлысь кызез Вотка ёросысь Новый каргуртын инвожое усьтэмын ни, вераз элькунысь дышетонъя но тодосъя министрлэсь ужзэ быдэсъясь Алексей Шепталин. Партилэн кичӧлтонэз улсын 2013-тӥ арысен элькунысь нылпи садъёсын 8 сюрс пала интыос кылдытэмын ни. 31 выль садъёс пуктэмын, 31 инты быдэсак выльдэмын, со сяна, али ужась нылпи садъёсын 1 сюрс 30 инты усьтэмын. Шепталинлэн верамезъя, 1,5 аресысен 3 аресозь пиналъёслы нылпи садэ ветлыны луонлык кылдытон ужпум таяз арын улосвыллэн коньдэтэз но ужбергатӥсьёслэн юрттэменызы сэрттӥське-пертчиське. Озьы ик частной нылпи садъёсты усьтон уж нуиське. Удмуртиысь кивалтэт элькун коньдэтысь субсидиос висъян радлыкез юнматӥз. 2015-тӥ но 2016-тӥ аръёсы 5 миллион манетлэсь ятыр субсидия басьтӥз лицензиен ужась 1 частной нылпи сад. 2017-тӥ арын Удмуртиысь кивалтэт нимаз ужбергатӥсьёслы коньдонэн юрттон сярысь пуктэт кутӥз. «Оскисько, таӵе юрттэт школалэсь азьвыл дышетон программаосъя ужаны лицензи басьтэм частной нылпи садъёслэсь лыдзэ будэтыны луонлык сётоз», — пусйиз Алексей Шепталин. Тегъёс: Мерлык Дышетон Удмуртия нылпиос дӥськут АлексейШепталин  